OpenLLM-France/wikimedia huggingface dataset:
# Palo Verde

Palo Verde és una concentració de població designada pel cens dels Estats Units a l'estat de Califòrnia. Segons el cens del 2000 tenia 236 habitants.

## Demografia

Segons el cens del 2000, Palo Verde tenia 236 habitants, 130 habitatges, i 60 famílies. La densitat de població era de 154,4 habitants/km².
Dels 130 habitatges en un 16,9% hi vivien nens de menys de 18 anys, en un 35,4% hi vivien parelles casades, en un 6,2% dones solteres, i en un 53,8% no eren unitats familiars. En el 50% dels habitatges hi vivien persones soles el 33,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,82 i el nombre mitjà de persones que vivien en cada família era de 2,63.
Per edats la població es repartia de la següent manera: un 17,8% tenia menys de 18 anys, un 1,3% entre 18 i 24, un 19,5% entre 25 i 44, un 29,2% de 45 a 60 i un 32,2% 65 anys o més.
L'edat mediana era de 55 anys. Per cada 100 dones de 18 o més anys hi havia 104,2 homes.
La renda mediana per habitatge era de 12.772 $ i la renda mediana per família de 14.333 $. Els homes tenien una renda mediana de 13.281 $ mentre que les dones 9.792 $. La renda per capita de la població era de 7.275 $. Entorn del 44,7% de les famílies i el 47,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palo Verde». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Palo Verde». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Halsey (Nebraska)

Halsey és una població dels Estats Units a l'estat de Nebraska. Segons el cens del 2000 tenia 59 habitants.

## Demografia

Segons el cens del 2000, Halsey tenia 59 habitants, 34 habitatges, i 17 famílies. La densitat de població era de 113,9 habitants per km².
Dels 34 habitatges en un 14,7% hi vivien nens de menys de 18 anys, en un 50% hi vivien parelles casades, en un 2,9% dones solteres, i en un 47,1% no eren unitats familiars. En el 47,1% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,74 i el nombre mitjà de persones que vivien en cada família era de 2,39.
Per edats la població es repartia de la següent manera: un 11,9% tenia menys de 18 anys, un 3,4% entre 18 i 24, un 18,6% entre 25 i 44, un 35,6% de 45 a 60 i un 30,5% 65 anys o més.
L'edat mediana era de 54 anys. Per cada 100 dones de 18 o més anys hi havia 73,3 homes.
La renda mediana per habitatge era de 21.250 $ i la renda mediana per família de 44.167 $. Els homes tenien una renda mediana de 12.083 $ mentre que les dones 0 $. La renda per capita de la població era de 20.144 $. Aproximadament el 25% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Halsey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Halsey». American Fact Finder. Oficina del Cens dels Estats Units, 12-01-2010.
# Selenoproteïna Tryp

La selenoproteïna Tryp està codificada al cromosoma 4 (889449..891788) i té una mida de 2.340 parells de bases. Els tripanosomàtids són un grup exclusiu de protozous paràsits cinetoplàstids responsables de malalties com la malaltia de la son o la malaltia de Chagas, causats per Trypanosoma spp. i altres formes diferents de leishmaniosis, causades per Leishmania spp. S'han destinat molts esforços a la seqüenciació completa d'ambdós genomes, que ja estan a la nostra disposició. L'anotació genòmica correcta i la comprensió de les funcions proteiques d'aquests organismes es consideren crucials pel desenvolupament de nous fàrmacs i per la profilaxis de les malalties que causen. El problema és que les eines d'anotació actuals no són capaces d'identificar gens que codifiquen per selenocisteïna (Sec), ja que es codifiquen pel codó UGA, un codó de terminació. Tant en Leishmània major, com Trypanosoma cruzi i Trypanosoma brucei s'han identificat gens codificants per homòlegs de la selenofosfatasa sintasa, un enzim que genera selenofosfat, el donador de seleni necessari per a la biosíntesi de Sec.

## Referències

* ↑ Lobanov AV, Gromer S, Salinas G, Gladyshev V. Selenium metabolism in Trypanosoma: characterization of selenoproteomes and identification of a Kinetoplastidia-specific selenoprotein Nucleic Acids Research. 2006; 34(14): 4012-24.
# Margaritasita

La margaritasita és un mineral uranil-vanadat de la classe dels minerals òxids que pertany al grup de la carnotita. Va ser descoberta l'any 1982 a la mina Margaritas localitzada en la sierra de Peña Blanca, al municipi d'Aldama, estat de Chihuahua (Mèxic), sent nomenada així pel nom de la mina on es va trobar.

## Característiques químiques

Químicament és un uranil sorovanadat de cesi hidratat.
A més dels elements de la seva fórmula, sol portar com a impureses: potassi i hidrogen.

## Formació i jaciments

Es va trobar en dipòsits de fumarola en roca riolita. És el principal dipòsit de mineral que emplena els porus amb fenocristalls en tobes volcàniques félsiques; que han estat alterades per fluids hidrotermals d'alta temperatura.
Sol trobar-se associat a altres minerals com: caolinita o quars.

## Usos

És una mena d'urani, de gran importància estratègica.

## Referències

* ↑ «Margaritasite» (en anglès). Mindat. [Consulta: 7 novembre 2015].
* Margaritasita, webmineral.com.
* Manual de margaritasita, Mineral Data Publishing.
# Navalmoralejo

Navalmoralejo és un municipi de la província de Toledo, a la comunitat autònoma de Castella la Manxa. Limita amb Villar del Pedroso a l'oest, a la província de Càceres i Azután al nord, Aldeanueva de Barbarroya a l'est i La Estrella al sud, a la de Toledo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 88 | 85 | 79 | 72 | 70 | 72 | 66 | 68 | 66 | 63 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Manuel Ramón Chico López | UCD | 19/04/1979 |
| 1983 - 1987 | Manuel Ramón Chico López | Independent | 28/05/1983 |
| 1987 - 1991 | Manuel Ramón Chico López | Independent | 30/06/1987 |
| 1991 - 1995 | Manuel Ramón Chico López | Independent | 15/06/1991 |
| 1995 - 1999 | Manuel Ramón Chico López | Independent | 17/06/1995 |
| 1999 - 2003 | Manuel Ramón Chico López | Independent | 03/07/1999 |
| 2003 - 2007 | Manuel Ramón Chico López | PP | 14/06/2003 |
| 2007 - 2011 | Manuel Ramón Chico López | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Serrat del Gaig

El Serrat del Gaig és un serrat del terme municipal de l'Estany, a la comarca del Moianès.
Està situat a prop i al sud del nucli urbà de l'Estany i al nord del Raval del Prat, entre la Sagrera, al nord, i el Collet de Cal Parrella, al sud. A llevant seu hi havia l'estany de l'Estany, i a ponent, la masia de Cal Parrella. A ponent del seu extrem nord hi ha el paratge de Giraculs, i a migdia, el Serrat de la Creu. Té el seu punt més elevat, 915,5 metres d'altitud, just a la meitat de la seva extensió.
# Calau galtaargentat

El calau galtaargentat o calau de galtes argentades (Bycanistes brevis) és una espècie d'ocell de la família dels buceròtids (Bucerotidae) que habita boscos d'Àfrica oriental i Meridional, des del Sudan i Etiòpia, cap al sud, a través de l'oest, centre i sud-est de Kenya, Tanzània, est de Zàmbia, Malawi i Moçambic fins al sud-est de Zimbàbue i zona limítrofa del nord-est de Sud-àfrica.

## Referències

* ↑ «Calau galtaargentat». Cercaterm. TERMCAT, Centre de Terminologia. Rev. 08/03/2013 (català)
# Chandra

«Chandra» té aquests significats:
* Dinastia Chandra o Chandravansha (també Aila), dinastia mitològica índia dels kxatriyes Varna
* Dinastia Chandra, important dinastia que va governar al segle X i meitat del XI a Vanga i Samatata a Bengala.
* Riu Chandra, a Himachal Pradesh (Índia)
* Observatori de raigs X Chandra, observatori de la NASA
* Personatges:
** Chandra (deessa), deessa de la Lluna en la mitologia hindú
** Subrahmanyan Chandrasekhar, astrofísic famós per la seva formulació del Límit de Chandrasekhar
** 'Chandra Shekhar, primer ministre de l'Índia
** 'Vikram Chandra, escriptor hindú.
** Chandragupta Maurya o Chandra Gupta Maurya.
** Chandragupta I o Chandra Gupta I.
** Chandragupta II o Chandra Gupta II
** Dr. R. Chandra, personatge de les sèries Odissea espacial d'Arthur C. Clarke
* Miscel·lània: Límit de Chandrasekhar, massa màxima possible que pot assolir una nana blanca
# Halstad

Halstad és una població dels Estats Units a l'estat de Minnesota. Segons el cens del 2000 tenia 622 habitants.

## Demografia

Segons el cens del 2000, Halstad tenia 622 habitants, 249 habitatges, i 154 famílies. La densitat de població era de 828,1 habitants per km².
Dels 249 habitatges en un 26,9% hi vivien nens de menys de 18 anys, en un 53,4% hi vivien parelles casades, en un 6,4% dones solteres, i en un 37,8% no eren unitats familiars. En el 36,5% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,2% tenia menys de 18 anys, un 4,5% entre 18 i 24, un 19% entre 25 i 44, un 23,3% de 45 a 60 i un 30,1% 65 anys o més.
L'edat mediana era de 47 anys. Per cada 100 dones de 18 o més anys hi havia 79,7 homes.
La renda mediana per habitatge era de 31.875 $ i la renda mediana per família de 43.750 $. Els homes tenien una renda mediana de 38.594 $ mentre que les dones 21.354 $. La renda per capita de la població era de 15.918 $. Entorn del 8,9% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Halstad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Halstad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Santa Maria de Cubelles

Santa Maria de Cubelles és un edifici del municipi de Cubelles (Garraf) que forma part de l'Inventari del Patrimoni Arquitectònic de Catalunya.

## Descripció

Edifici de planta rectangular amb tres naus que estan dividides en trams reflectits exteriorment per contraforts. La coberta és a dues vessants, de teula. La façana és de composició senzilla. Presenta una portada amb porta allindanada, brancals de pedra i acabament en frontó trencat amb volutes. A la part central del parament de façana, hi ha una finestra circular. L'acabament és amb timpà triangular. Hi ha restes d'arrebossat i pintat amb imitació d'encoixinat pla.
El campanar, situat a la part esquerra, de planta quadrada i tres cossos vuitavats, el superior més petit i amb corredor protegit per barana de balustres. Els pisos estan separats per una cornisa motllurada. La cantonera està feta de pedra natural. Presenta obertures de mig punt on hi ha les campanes.

## Història

L'església de Santa Maria de Cubelles es va construir per substituir l'existent anteriorment, de capacitat limitada. L'obra va iniciar-se a la fi del segle xviii, però amb motiu de la guerra de Successió es van aturar les obres. Finalment, l'església es va acabar l'any 1737. El campanar es va aixecar l'any 1765, d'acord amb la inscripció que figura al cos superior. Durant la guerra del 1936, el temple va ser cremat i s'esfondrà la volta. Posteriorment es va reconstruir i l'any 1955 la restauració ja estava enllestida.

## Referències

* 1 2 3 4 «Santa Maria de Cubelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Serrat del Gall (Casserres)

El Serrat del Gall és una muntanya de 655 metres que es troba entre els municipis d'Avià i de Casserres, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Newcastle Falcons

El Newcastle Falcons, és un club anglès de rugbi a 15. Es va fundar el 1990 i participa a l'Aviva Premiership de la temporada 2020-2021.
# Museu del Prat

El Museu del Prat, al Prat de Llobregat (Baix Llobregat) va ser creat el 1962 a iniciativa de l'Ajuntament per tal de recuperar el patrimoni històric i natural del municipi. Té la seu a la Torre Balcells, un edifici de mitjans del segle xix que reunia l'ús agrícola amb el de casa d'estiueig, i forma part de la Xarxa de Museus Locals de la Diputació de Barcelona. El Museu del Prat es traslladarà en els propers anys a un edifici de nova planta.

## Exposició

El fons del museu es divideix en tres grans blocs: una àmplia col·lecció de material relacionat amb el passat agrícola i industrial del Prat; una col·lecció ornitològica, representativa de la riquesa faunística del delta del Llobregat; i un fons d'art contemporani que actualment compta amb tres-centes peces. L'exposició permanent, remodelada el 1996, té com a eix vertebrador el procés de formació i transformació del delta del Llobregat.

## Referències

* 1 2 3 AADD. Guia de la Xarxa de Museus Locals. Barcelona: Enciclopèdia Catalana Revistes i Col·leccionables / Oficina de Patrimoni Cultural, Diputació de Barcelona, 2002, p. 58-59.
* ↑ <«Patrimoni Cultural del Prat: la col·lecció». patrimonicultural.elprat.cat. Arxivat de l'original el 2011-04-07. [Consulta: 23 gener 2012].

## Enllaços externs

* Web del Museu Més Gran de Catalunya
# Calau nan rogenc

El calau nan rogenc (Lophocerus camurus) és una espècie d'ocell de la família dels buceròtids (Bucerotidae) que habita boscos poc densos de l'Àfrica central i Occidental, des de Sierra Leone i sud de Guinea, cap a l'est fins a Sudan del Sud i cap al sud fins a la República del Congo i la República Democràtica del Congo.
# Hayama

Hayama (葉山町, Hayama-machi) és una vila i municipi pertanyent al districte de Miura, sent el seu únic municipi, de la prefectura de Kanagawa, a la regió de Kanto, Japó. Hayama ha estat tradicionalment un destí vacacional i d'esplai per a la classe alta toquiòta, tot i que actualment és també una ciutat dormitori per als treballadors de Tòquio o Yokohama, la capital prefectural.

## Geografia

La vila de Hayama es troba localitzada a la part nord de la península de Miura, fent costa amb la badia de Sagami a l'oceà pacífic. Hayama té un clima atlàntic amb hiverns corts i freds i estius càlids i humits. Segons el Govern Prefectural de Kanagawa, Hayama pertany a la regió de Yokosuka-Miura. El terme municipal de Hayama limita amb els de Yokosuka al sud i a l'est i amb Zushi.

## Història

La zona on actualment es troba la vila de Hayama va pertànyer en el passat, des del període Nara fins als inicis del període Meiji a l'antiga província de Sagami. Durant el període Edo, tota la part oriental de la província de Sagami era tenryō, és a dir, un territori administrat directament pel bakufu Tokugawa per mitjà de diversos hatamoto. Després de la restauració Meiji i sota la nova llei de municipis, l'1 d'abril de 1889 es creà el poble de Hayama, fruit de la unió de sis llogarets de l'època feudal. L'any 1925, Hayama assoleix el seu actual estat de vila.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 7.558 | 9.166 | 9.986 | 15.484 | 15.762 | 19.609 | 28.359 |
| 1990 | 2000 | 2010 | 2020 | 2030 | 2040 | 2050 |
| 29.536 | 30.413 | 32.771 | 31.546 | - | - | - |

## Transport
### Ferrocarril

Al terme municipal de Hayama no hi ha cap estació de ferrocarril. Les més pròximes s'hi troben als municipis veïns de Zushi i Yokosuka.

### Carretera

* Nacional 134
* Xarxa de carreteres prefecturals de Kanagawa.

## Agermanaments

* Kusatsu, prefectura de Gunma, Japó. (març de 1969)
* Holdfast Bay, Austràlia Meridional, Austràlia. (desembre de 1997)

## Referències

* ↑ https://www.post.japanpost.jp/cgi-zip/zipcode.php?pref=14&city=1143010&cmp=1
* ↑ https://www.pref.kanagawa.jp/docs/ie2/cnt/f530001/p780102.html
* ↑ Statistics Bureau of Japan
* ↑ «City of Holdfast Bay». Arxivat de l'original el May 31, 2010.
# Marmosa de panxa blanca

La marmosa de panxa blanca (Marmosops noctivagus) és una espècie d'opòssum de Sud-amèrica. Viu a Bolívia, el Brasil, l'Equador i el Perú.

## Referències

* ↑ Gardner, Alfred. Wilson, D. E. (ed.); Reeder, D. M. (ed.). Mammal Species of the World. 3a edició. Johns Hopkins University Press, 16 novembre 2005, p. 11. ISBN 0-801-88221-4.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Campionat de Catalunya de rugbi masculí de 1922

El Campionat de Catalunya de rugbi masculí de 1922, anomenat en el moment de disputar-se Copa de la Reial Societat de Curses de Cavalls, fou la primera competició de rugbi a XV celebrada a Catalunya Sud i a Espanya.
El rugbi havia començat a practicar-se de forma continuada a partir de 1921, any en el qual es crearen els primers clubs. L'any següent sorgí la idea de crear una competició de rugbi per mesurar les forces entre els diferents clubs existents. Encara no existia cap federació de rugbi reguladora pel que la competició fou organitzada pel Club Natació Atlètic i la copa fou cedida per la Reial Societat de Curses de Cavalls de Barcelona, que també cedí l'hipòdrom de Can Tunis com a seu de la competició. Quatre foren els clubs que s'hi van inscriure: CN Atlètic, CN Barcelona, UE Santboiana i Catalunya Sporting Club.

## Classificació

| Pos | Equip | PJ | PG | PE | PP | PTS |
| 1 | UE Santboiana | 3 | 3 | 0 | 0 | 9 |
| 2 | CN Barcelona | 3 | 2 | 0 | 1 | 7 |
| 3 | CN Atlètic | 3 | 1 | 0 | 2 | 5 |
| 4 | Catalunya SC | 3 | 0 | 0 | 3 | 3 |

## Resultats

| Jornada | Data | Local - Visitant | Resultat |
| 1 | 02/04/1922 | CN Atlètic - UE Santboiana | 0-6 |
| 2 | 09/04/1922 | CN Barcelona - Catalunya SC | 19-0 |
| 3 | 16/04/1922 | UE Santboiana - Catalunya SC | 27-0 |
| 4 | 23/04/1922 | CN Atlètic - CN Barcelona | 0-12 |
| 5 | 30/04/1922 | CN Barcelona - UE Santboiana | 0-3 |
| 6 | 14/05/1922 | CN Atlètic - Catalunya SC | n/p |

## Referències

* ↑ «Copa Real Sociedad de Carreras». La Jornada Deportiva, 27-03-1922. [Consulta: 5 febrer 2023].
* ↑ «Jornada 1». La Jornada Deportiva, 03-04-1922. [Consulta: 5 febrer 2023].
* ↑ «Jornada 2». La Jornada Deportiva, 10-04-1922. [Consulta: 5 febrer 2023].
* ↑ «Jornada 3». La Jornada Deportiva, 18-04-1922. [Consulta: 5 febrer 2023].
* ↑ «Jornada 4». La Jornada Deportiva, 24-04-1922. [Consulta: 5 febrer 2023].
* ↑ «Jornada 5». La Jornada Deportiva, 02-05-1922. [Consulta: 5 febrer 2023].
* ↑ «Jornada 6». La Jornada Deportiva, 20-05-1922. [Consulta: 5 febrer 2023].
# Canon RF-S 18-150mm f/3.5-6.3 IS STM

El Canon RF-S 18-150mm f/3.5-6.3 IS STM és un objectiu zoom el qual esta entre una focal gran angular, normal i teleobjectiu, amb muntura Canon RF-S.
Aquest, va ser anunciat per Canon el 24 de maig de 2022, amb un preu de venda suggerit de 499$.
Actualment, és l'òptica de la sèrie RF-S de Canon amb més zoom (8,3x).
Aquest objectiu és un tot terreny, per tant, es pot utilitzar per a molts tipus de fotografia, com paisatge, retrat, fauna o esport. També és molt usat per fotografia de viatge, gràcies a la seva gran versatilitat d'ús.
Aquesta, és l'òptica que ve de sèrie (amb uns dels possibles kits) amb la Canon EOS R7 i la Canon EOS R10.
La seva distància focal de 18-150mm té el mateix camp visual en una càmera EOS de la sèrie RF-S que una lent de 28,8-240mm en una càmera de fotograma complet.

## Característiques

Les seves característiques més destacades són:
* Distància focal: 18-150mm
* Obertura: f/3.5 - 40 (a 18mm) i f/6.3 - 40 (a 150mm)
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 4,5 passes
* Distància mínima d'enfocament: 17cm a 18mm (12cm amb enfocament manual) i 45cm a 150mm.
* Rosca de 55mm
* Distorsió òptica a 18mm d'aproximadament -3% (tipus barril) i a 150mm d'aproximadament 1% (tipus coixí).
* La millor qualitat òptica a 18mm la trobem a f/5.6 al centre i a f/8 a les cantonades. A 150mm la millor qualitat es troba a f/8 al centre i entre f/6.3 i f/8 a les cantonades.

## Construcció

* La muntura, parts internes i totes les parts de l'objectiu són de plàstic.
* El diafragma consta de 7 fulles, i les 17 lents de l'objectiu estan distribuïdes en 13 grups.
* Consta de dues lents asfèriques, una d'ultra baixa dispersió i un revestiment super spectra (ajuda a reduir els efectes fantasma).

## Accessoris compatibles

* Tapa E-55
* Parasol EW-60F
* Filtres de 55mm
* Tapa posterior RF
* Funda LP1016

## Referències

* ↑ «Canon RF-S 18-150mm F3.5-6.3 IS STM Specs» (en anglès). Dpreview.
* 1 2 «Canon RF‑s 18‑150mm IS STM» (en anglès). Kenrockwell.
* 1 2 3 «Canon RF-S 18-150mm F3.5-6.3 IS STM Lens Review» (en anglès). The digital picture.
* ↑ «Canon EOS R7: sensor APS-C y toda la nueva tecnología de las cámaras sin espejo para sustituir a una réflex mítica» (en castellà). Xataka foto.
* ↑ «Canon RF-S 18-150mm f/3.5-6.3 IS STM» (en anglès). Imaging resource.
* 1 2 «Canon RF-S 18-150mm f/3.5-6.3 IS STM review» (en anglès). Digital camera world.
* ↑ «Objetivo RF-S 18-150mm F3.5-6.3 IS STM de Canon» (en castellà). Canon store.